Roli i Kinës në uljen e tensioneve në Gadishullin Korean
Sekretari i Shtetit John Kerry thotë se Kina mund të luajë rol të rëndësishëm në uljen e tensioneve
Sekretari amerikan i Shtetit John Kerry shkon këtë javë në Azi për bisedime mbi kërcënimet e Koresë së Veriut për luftë. Korrespondenti i Zërit të Amerikës në Departamentin e Shtetit Scott Stearns na njeh me shpresat e Shteteve të Bashkuara nga ky turne, veçanërisht nga bisedimet me zyrtarët kinezë. Ndërkohë që ushtria e Koresë së Veriut është vënë në gatishmëri për “gjendje lufte”, Sekretari amerikan i Shtetit John Kerry thotë se Pheniani ende ka shanse t’i japë fund izolimit ndërkombëtar që lidhet me programin e tij bërthamor. Kina është përsëri çelësi për arritjen e kësaj. Udhëheqësit e rinj të Kinës duket se janë dakord me këtë pikëpamje amerikane. Por, çfarë do të dëshironte Uashingtoni nga Pekini? Alexandre Mansourov është studiues në universitetin Johns Hopkins. Kjo do ta ndryshonte Korenë e Veriut nga brenda. Zoti Mansourov thotë se kryesorja është niveli i ndikimit që presidenti kinez Xi Jinping ka në Korenë e Veriut. Analisti i organizatës Heritage Foundation Bruce Klingner thotë se presidenti Jinping nuk ka ndikim të madh. Ai thotë se shkak për këtë qëndrim të Kinës janë investimet e tyre në Korenë e Veriut. Administrata e presidentit Obama beson se Kina është e angazhuar në zbatimin e sanksioneve të OKB-së. Gjatë udhëtimit në Azi, Sekretari Kerry do të vizitojë Korenë e Jugut, e cila është duke ndjekur nga afër aktivitetet e Koresë së Veriut. Ndërkohë Japonia, i ka vënë në gjendje gatishmërie raketat mbrojtëse tokë-ajër Patriot në tri bazat, duke përfshirë një bazë në periferi të Tokios.